Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 921

1. A képzési cél Olyan szakemberek képzése, akik a magyar mint idegen nyelv és hungarológia szakterületének elméleti és gyakorlati kérdéseiben egyaránt járatosak, e szakterület alkalmazott nyelvészeti kutatására, valamint a magyar nyelv és 2001/80. szám kultúra külföldieknek történő oktatására felkészültek, s ekként hazai keretek között (nyelvtanfolyamokon, hungarológiai vonatkozású rendezvényeken stb.) nyelvtanári vagy előadói, s külföldi oktatóhelyeken (egyetemeken és főiskolákon) lektori munkára alkalmasak. A szak — fenti célok által meghatározott — jellege megköveteli tanári képesítés megszerzését. A szak — első alapképzésben — csak az egyetemi szintű magyar nyelv és irodalom szakon elvégzett két félévi tanulmányok után vehető fel — amennyiben a bevezető képzési szakasz lezárása és a törzsképzési szakasz leíró nyelvészeti tantárgycsoportjának megkezdése megtörtént —, és a továbbiakban az egyetemi szintű magyar nyelv és irodalom szakkal társítva végezhető. A szak második vagy további alapképzésben egyetemi szintű magyar nyelv és irodalom szakos oklevél birtokában végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes